Ons was aangenaam verras met aankoms om so 'n pragtige, skoon en goed toegeruste plekkie te kry. Die afwerkings is mooier as op die foto's. Alles was perfek, baie dankie.
Ons was vier mense wat ’n heerlike verblyf in Quay West gehad het. Die eenheid is goed geleë en naby interessante plekke soos Hopefield, die Fossielpark en nie te ver van Paternoster af nie. Dit het al die geriewe wat ’n mens benodig. Kan dit beslis aanbeveel en sal weer daar tuisgaan. Baie dankie vir ’n heerlike twee dae!
Die huis is sentraal geleë so te sê op die oewer van die Bergrivier, met die meeste van die Weskus-besienswaardighede soos St Helenabaai, Paternoster en Langebaan tussen 20 to 40 minute se ry weg. Die huis is goed toegerus en het WiFi en 'n alarmstelsel vir veiligheid. Melanie is baie vriendelik en behulpsaam om jou verblyf aangenaam te maak. Sal dit definitief aanbeveel vir 'n kleiner gesin.
Ons as 'n gesin het dit terdeë geniet. Dit was baie rustig en veilig. Dit was baie goed vir ons as familie. Kinders was ook tuis en het hulself geniet. Sal weer gaan sonder twyfel.
Rustig en baie netjies. Het lekker ontspan. Ek sal net sê dat daar dalk moet gekyk word na die alarmstelsel - om die sleutel heeltyd op en af te dra, kan nogals spanning veroorsaak en spanning is die laaste ding wat 'n mens wil hê op 'n ontspanningsnaweek.
Dit was lekker en alles was netjies en mooi skoon. AL wat ek kan aanbeveel is dat daar dalk 'n seil ingesit word by die braaiplek om die ergste wind te keer as mens braai. (Net aan die kant van die deur sal genoeg wees). Verder het ons nogal 'n afdroograk gemis - daar is wel 'n skottelgoedwasser, maar ons het min skottelgoed gehad en dit gewas. Daar was egter nie 'n rak vir die skottelgoed nie. Dis ook jammer dat ek die TV-diens verkeerd verstaan het. Ons is groot rugby-liefhebbers en daar was nêrens om dit te kyk nie (Net kroeë wat nie kindervriendelik was nie).
Dit was heerlik om uit die motor te klim en 'n vrolike, moderne, goed ingerigte tuiste in te gaan. Na 'n verfrissende nagrus het ons die omgewing verken en was sommer tuis tussen al die vriendelike mense - veral Melanie wat omsien na Quay West was die vriendelikheid self toe sy ons omtrent middernag moes ontvang. Onvoorwaardelik 'n tuiste weg van huis! Heerlik!